Che!
Che! je američki biografski film snimljen 1969. godine u režiji Richarda Fleischera. Naslovni protagonist, čiji lik tumači Omar Sharif, je Ernesto "Che" Guevara, argentinski ljekar i revolucionar koji je 1960-ih postao pop ikona svjetske ljevice. Radnja prikazuje njegov život od 1956. godine kada se priključio kubanskim pobunjenicima na čelu sa Fidelom Castrom (koga u filmu tumači Jack Palance) pa do 1967. godine, kada je stradao u pokušaju da pokrene komunističku revoluciju u Boliviji. Che! je nastao nedugo nakon Guevarine smrti, odnosno godinu dana nakon globalnih studentskih protesta čiji su sudionici često koristili Guevarin lik kao svojevrsnu ikonu. Film, koji se snimao na lokacijama u Portoriku, je na sebe navukao bijes kako desnice koja je držala da veliča komunističkog krvoloka (pa je pod pritiskom desničarskih organizacija skinut sa programa u nekim američkim kino-ćdvoranam), tako i ljevice koja je držala da njime hollywoodski kapitalisti blate lik komunističkog mučenika (pa su, navodno, u Argentini i Čileu na kino-dvorane bacani Molotovljevi kokteli). Film je doživio komercijalni neuspjeh, ali je reakcija kritike bila još gora, pri čemu su posebno istakati loš scenarij, dijalozi i Sharif kao Che; pohvale je jedino dobio Palance u ulozi ciničnog i pragmatičnog Castra. Godine 1978. ga je Michael Medved uvrstio u svoju znamenitu knjigu Pedeset najgorih filmova svih vremena.

Uloge 
 Omar Sharif ... Che Guevara
 Jack Palance ... Fidel Castro
 Cesare Danova ... Ramon Valdez
 Robert Loggia ... Faustino Morales
 Woody Strode ... Guillermo
 Barbara Luna ... Anita Marquez
 Frank Silvera ... Goatherd
 Albert Paulsen ... Kapetan Vasquez
 Linda Marsh ... Tania
 Tom Troupe ... Felipe Muñoz
 Rudy Diaz ... Willy
 Perry Lopez ... Rolando
 Abraham Sofaer ... Pablo Rojas
 Richard Angarola ... Pukovnik Salazar
 Sarita Vara ... Celia Sanchez

Izvori

Vanjske veze 
 
 Che! trailer at Amazon

Američki filmovi
Biografski filmovi
Dramski filmovi
Filmovi o Hladnom ratu
Authority control 2